VPENHVIDen norske kirke

LUND MENIGHETSRÅD

## **Møteprotokoll**

## Møte onsdag 1.2.2023 kl. 17.30 – 20.00 på stabsrommet.

**Til stede:**

*Medlemmer*: Erik Lunde, Bård Kalstad, Arnhild Leer-Helgesen, Marit Aamodt Nielsen, Torun Gitmark, Marianne Jakobsen, John Trengereid, Eli Tendeland, Randi Lilletun Christensen, Linda Reme Sagedal. og sogneprest Monika Olsen Holt. Fra staben møtte daglig leder Torunn Haugen Jerstad.

Diakon Petter Tanggaard Lomeland møtte under behandling av sak 3 - Diakoniplan.

Forfall: Mette Verne Stabrun.

* Innkalling/saksliste: Godkjent
* Møteprotokoll fra 30.11.2022: Godkjent

|  |  |  |  |  |
| --- | --- | --- | --- | --- |
| **Lund menighetsråd** | | | | |
| Sak nr: LMR 1/2023 | Møtedato:  **20.1.2023 pr. e-post** | Arkiv:  **012.1** | Journalnr: | Saksbehandler:  **THJ** |

**LMR 1/23** **AVTALE MED RENGJØRINGSBYRÅET CLEAN SØR**

Denne saken var behandlet i arbeidsutvalget tirsdag 17.1., og sak med tilbud og innstilling ble sendt menighetsrådet 20.1. på e-post. 4 medlemmer svarte positivt på den, og inkludert arbeidsutvalget et dette vedtatt med 7 stemmer. Ingen uttalte seg imot.

**Vedtak:**

Arbeidsutvalget foreslår at Lund menighet inngår avtale med Clean Sør om renhold ifølge vedlagte tilbud. Det bestilles ekstra renhold ved behov.

Kontrakt følger vedlagt. Det er 6 måneders oppsigelse.

|  |  |  |  |  |
| --- | --- | --- | --- | --- |
| Den norske kirke | | | | |
| **Lund menighetsråd** | | | | |
| Sak nr: LMR 2/2023 | Møtedato:  **1.2.2023** | Arkiv:  **012.1** | Journalnr: | Saksbehandler:  **THJ** |

**LMR 2/23** **ORIENTERINGSSAKER**

* Vi har fått en flott frivillig dugnadsgjeng med Øyvind Lindseth i spissen. Det er spreke pensjonister som vil ta for seg praktiske behov i og rundt kirka. John Trengereid orienterte om planene. De har mange baller i lufta. Utvidelse av parkering, handikapparkering, podie i nye menighetssal, innredning av rom på loftet i kontorbygget som eksempler.
* Statistikk for 2022 er klar. Det er første året etter to koronaår som naturligvis gir økning i aktivitet. Men det gjenstår å se om gudstjenestetallene vil øke til det samme som de var før koronatiden.
* Alle som stiller liste inkludert nominasjonskomitéen til bispedømmerådet har sendt menighetsrådet forespørsel om forslag til kandidater. Det er ikke aktuelt å sende inn forslag.
* Bård orienterte om arbeidet med å finne kandidater til nytt menighetsråd. Fem nye kandidater har så langt svart ja. Det må jobbes videre. Det kommer informasjon i menighetsbladet, på hjemmesiden og på Facebook.
* Regnskapet for 2022 er ikke ferdig, og skal behandles senere. Foreløpig regnskap viser et underskudd på kr 175.249. Det er budsjettert med bruk av fond på kr 172.500. Det vil komme inn ca. kr 30.000 totalt i strømstøtte og overføring av forskudd for 2023.

43.000 kr er totalt underskudd for alle korene som har sine egne fond. Disse var budsjettert i 0 og det vil ikke trekkes fra Disposisjonsfondet men fra deres egne fond. Det er kjøpt inn bøker til trosopplæring for kr 30.000 mer enn budsjettert fordi vi har hatt relativt lite utgifter til lønn for trosopplærer dette året. Dette har vi nå på lager. Det var budsjettert med kr 70.000 i inntekt på basar som ikke ble noe av. Det vil si at hvis vi ikke hadde hatt bøker på lager, korene ikke hadde brukt av sine fond og basaren hadde vært holdt, hadde vi hatt et regnskap som ikke ville tært på fond dette året. Men vi har også hatt mindre lønnsutgifter pga. vakans. Givertjenesten har holdt seg konstant men lønnsutgiftene stiger mye, så det vil bli behov for å øke givertjenesten betydelig, spesielt fra 2024 når vi blir fullt bemannet.

* Årsmøtet holdes søndag 12. mars

|  |  |  |  |  |
| --- | --- | --- | --- | --- |
| Den norske kirke | | | | |
| **Lund menighetsråd** | | | | |
| Sak nr: LMR 3/2023 | Møtedato:  **1.2.2023** | Arkiv:  **012.1** | Journalnr: | Saksbehandler:  **THJ** |

**DIAKONIPLAN**

Utkast til diakoniplan var sendt ut. Diakon Petter Tanggaard Lomeland deltok i møtet. Det skulle ikke gjøres vedtak, men være en innspillsrunde til en plan som er i prosess. Menighetsrådet mente planen var oversiktlig og fin, og et godt utgangspunkt til å jobbe videre med. Å drive omsorg har blitt profesjonalisert. Petter har tatt initiativ til prosjektet SOL, Sammen om Lund der det er blitt et samarbeid med skoler og foreninger.

Det ble delt ut et notat om besøkstjenesten på Lund etter at det har kommet initiativ fra medlemmer i menigheten. Petter har vært i kontakt med Røde Kors og drøftet et samarbeid rundt besøkstjenesten. Innspillene som kom på dette var sprikende.

Diakoni er også å lete etter hullene, det som ingen andre gjør. Petter jobber med tanken om å få organisert tjenester til folk som trenger det.

Enkelte tilbud som har vært før ble lagt ned da forrige diakon sluttet. Ny diakon skal også arbeide med ungdom, og han oppfordres til å gjøre ting han ønsker å fokusere på.

Samarbeid med andre aktører er fint, og det er bra å heie på dem som er gode på ting. På den annen side er det også viktig av det diakonale arbeidet er synlig i menigheten.

Diakonen arbeider videre med diakoniplanen og trekker inne andre etter behov. Den vedtas i et senere møte.

|  |  |  |  |  |
| --- | --- | --- | --- | --- |
| Den norske kirke | | | | |
| **Lund menighetsråd** | | | | |
| Sak nr: LMR 4/2022 | Møtedato:  **1.2.2023** | Arkiv:  **012.1** | Journalnr: | Saksbehandler:  **THJ** |

**BYTTE AV MISJONSPROSJEKT**

Arnhild Leer-Helgesen fikk i oppdrag i forrige møte å komme med forslag til et evt. annet prosjekt i regi av Misjonsalliansen.

Arnhild skriver: Eg foreslår å fortsetja å støtte Misjonsalliansen, men dei har ikkje "eit prosjekt", slik fleire kanskje vil ha. Dei har fokus på land, og arbeidet i ulike land har ulikt fokus. Det er likevel mogleg å velgje ut eit fokusområdet i landet som ein ønskjer å fokusere på i kommunikasjonen.

Sverre Vik, nettverks- og kirkeansvarlig oppsummerer prosjektarbeidet i Brasil og Filippinene, som er landa han foreslo. Eg limer det han skriv nederst her. Eg tenkjer det også finst gode grunnar til å fortsetja med Ecuador, fordi me i avgrensa grad har klart å kommunisera om og skape engasjement rundt dette i menigheten. Det meiner eg handlar om kva me sjølve har gjort og ikkje kva som ligg i sjølve prosjektet. Eg legg ved konseptkatalogane for dei tre landa, så kan rådet kikke på dei. Dermed legg er fram tre alternativ (ikkje prioritert rekkjefølgje), og AU må jo gjerne gjera ei prioriering, om ønskjeleg.

1. Ecuador: Mange i Lund har no høyrt om arbeidet i Ecuador, men har kanskje ikkje fått nok informasjon. Det er stort potensiale for å nå ut med meir informasjon og aktivitet, om ein finn folk og tid. Tiril Beisland er ein ressurs (var voluntør der), SørCup har ofte lag frå Misjonsalliansen sine prosjekt på besøk, Misjonsalliansen har ståande tilbod om å komme og preike etc. Det er også fleire andr tidlegare utsendingar i regionen.

2.Brasil har kirke og det diakonale som sitt dna, hvor de sosiale organisasjonene som jobber i favelaen er tilknyttet kirkene i stor grad. Der har vi vår mann Landdirektør Bebeto som er en diakoniens «profet» og taler så tydelig om kirkens oppdrag for mennesker i nød, og gjør det. Konkrete kirker, som jobber med konkrete mennesker i sine nærmiljø som lever under ekstreme forhold. Mye er rettet mot barn og ungdom som fort havner i de kriminelle miljøene som har total kontroll i områdene rundt kirkene. Under koronaen som har slått hardt i Brasil har kirkenettverket vårt delt ut tonnevis med mat, vann og helsehjelp, mer konkret kirke er det vanskelig å bli. Bebeto og jeg prekte sammen i Ski kirke for litt siden, han fra Brasil og jeg fra talerstolen, tror det ble sterkt og nært.

Vekt på kirke og diakoni der altså.

3.Filippinene, hvor mennesker rammes av klimaforandringene og tyfoner i voldsom grad,  er også det landet med flest overgrep mot barn. Norge har egen person fra Kripos utplassert der, og vi utreder samarbeid rundt arbeidet. Sammen med kirker og myndigheter jobbes det med tilfluktsentre, sikring av eksisterende boliger og verdier samt andre forberedelser før neste tyfon.

For tiden jobber vi også med 4000 mennesker på en gravlund i Manilla, hvor de har fått lov å bo hvis de steller gravene. Tredje generasjon er nå født der fordi ingen får utdanning og kommer seg ut. Vi har startet skole med barna etter ønske fra foreldre og besteforeldre som har vært der siden 1978.

Ganske mye å hente fra Filippinene av ting som skjer.

**Vedtak**:

Lund menighet inngår avtale med Misjonsalliansen om å støtte arbeidet i Brasil for en periode på fire år, fra 1.1.2023 – 31.12.2026. Daglig leder sørger for at det blir opprettet avtale.

Vi deltar på «Sammen som kirke i hele verden» som vi har gjort de siste årene. Da settes det ekstra fokus på misjonsprosjektet fra Kristi himmelfartsdag til St. Hans.

|  |  |  |  |  |
| --- | --- | --- | --- | --- |
| **Lund menighetsråd** | | | | |
| Sak nr: LMR 5/2023 | Møtedato:  **1.2.2023** | Arkiv:  **012.1** | Journalnr: | Saksbehandler:  **THJ** |

**BUDSJETT 2023**

Det ble lagt fram forslag til budsjett med et overskudd på 6.000 kr når ikke bruk av korenes egne fond og bare noe av kjøkkenfondet var regnet med. Vi har vakanse i trosopplærerstillingen. Vi sparer også penger på å flytte renhold fra fast 40% stilling til kjøp av tjenesten hos byrå. Det var budsjettert med en liten økning i givertjenesten.

I forhold til det framlagte budsjettet, vedtok menighetsrådet å øke beløpet til renhold med 37.000 for å ta større høyde for ekstra behov. Givertjenesten økes ikke fra dagens nivå.

Det er 64.000 kr igjen på kjøkkenfondet. Det gjenstår skap i nye menighetssal pluss en del småting på kjøkkenet. Det er behov for projektor og lerret, alternativt stor skjerm i nye menighetssal. Dugnadsgjengen jobber med plattform. Arbeidsutvalget gis fullmakt til å bruke dette fondet, der skap og ferdigstillelse av kjøkkenet prioriteres. Det legges opp til å bruke opp dette i 2023.

Med disse justeringene legges det opp til et budsjett med et underskudd på kr 114.000.

Da beregnes det å bruke opp kjøkkenfondet på 65.000, 20.000 fra kirkekorets fond og 5.000 kr fra fond kirkemusikk.

**EVENTUELT**

Det oppfordres generelt til å hente inn flere tilbud for å oppnå lavest mulig priser i alle sammenhenger det er aktuelt.

Torunn Haugen Jerstad

referent